Alueiden komitean lausunto aiheesta "Ehdotus Euroopan parlamentin ja neuvoston direktiivi meluun liittyvien toimintarajoitusten asettamista yhteisön lentoasemilla koskevien sääntöjen ja menettelyjen vahvistamisesta"



Virallinen lehti nro C 192 , 12/08/2002 s. 0063 - 0064



Alueiden komitean lausunto aiheesta "Ehdotus Euroopan parlamentin ja neuvoston direktiivi meluun liittyvien toimintarajoitusten asettamista yhteisön lentoasemilla koskevien sääntöjen ja menettelyjen vahvistamisesta" (2002/C 192/15) ALUEIDEN KOMITEA, joka ottaa huomioon ehdotuksen Euroopan parlamentin ja neuvoston direktiiviksi meluun liittyvien toimintarajoitusten asettamista yhteisön lentoasemilla koskevien sääntöjen ja menettelyjen vahvistamisesta - KOM(2001) 695 lopullinen, ottaa huomioon neuvoston 29. tammikuuta 2002 Euroopan yhteisön perustamissopimuksen 80 artiklan 2 kohdan nojalla tekemän päätöksen pyytää aiheesta alueiden komitean lausunto, ottaa huomioon työvaliokuntansa 6. helmikuuta 2002 tekemän päätöksen antaa lausunnon valmistelu "kestävä kehitys" -valiokunnan tehtäväksi, ottaa huomioon puheenjohtajansa alueiden komitean työjärjestyksen 40 artiklan 2 kohdan nojalla 13. maaliskuuta 2002 tekemän päätöksen nimetä Wim van Gelder (NL, PPE) yleisesittelijäksi laatimaan kyseisen lausunnon, ottaa huomioon alueiden komitean 14. kesäkuuta 2000 yksimielisesti hyväksymän lausunnon komission tiedonannosta neuvostolle, Euroopan parlamentille, talous- ja sosiaalikomitealle ja alueiden komitealle aiheesta "Lentoliikenne ja ympäristö - Kestävän kehityksen haasteet" (CdR 14/2000 fin)(1), ottaa huomioon alueiden komitean 14. helmikuuta 2001 antaman lausunnon ehdotuksesta Euroopan parlamentin ja neuvoston direktiiviksi ympäristömelun arvioinnista ja hallinnasta - KOM(2000) 468 lopullinen - 2000/0194 COD (CdR 271/2000 fin)(2), hyväksyi 13. ja 14. maaliskuuta 2002 pitämässään täysistunnossa (maaliskuun 14. päivän kokouksessa) yksimielisesti seuraavan lausunnon. Alueiden komitean näkemys ja suositukset 1. Alueiden komitea katsoo, että direktiiviehdotuksen tarkoituksenmukainen arvioiminen edellyttää lentoliikenteen näkökohtien perinpohjaista teknistä tuntemusta. 2. Ottaen huomioon sekä edellä mainitun seikan että komitealle asetetun erittäin lyhyen määräajan asiaa koskevan lausunnon antamiseen alueiden komitea toteaa tässä päätöksentekovaiheessa, että sen on tyydyttävä viittaamaan yksiselitteisesti aiempiin suosituksiinsa, joita se on esittänyt kyseisestä aiheesta tämän lausuntoluonnoksen johdanto-osassa mainituissa lausunnoissa. 3. Alueiden komitea painottaa, että tätä asiaa käsittelevien ehdotusten lähtökohtana tulee olla ilmailuteollisuuden etujen ja ilmailuteollisuuteen liittyvien, usein merkittävien sosiaalis-taloudellisten alueellisten vaikutusten, kuluttajien edun ja ympäristönäkökohtien tasapaino punnittaessa ympäristömelun vähentämistä, joka on välttämätöntä ja kannatettavaa. Jälkimmäinen näkökohta on erityisen tärkeä, sillä pyrkimyksenähän on säilyttää asukkaiden asuinmukavuus lentoasemien välittömässä läheisyydessä. 4. Tämän, ilmailuun kuuluvan ongelma-alueen tasapuolista edunvalvontaa asiaperustan osalta lujittaakseen alueiden komitea tukee varauksetta tiettyä tähän politiikanalaan kuuluvaa komission tavoitetta. Kyseessä on perustettavaksi ehdotettu tekninen työryhmä, joka avustaisi asianomaista pääosastoa kartoitettaessa perinpohjaisesti lentoasemien ympäristömelun erilaiset seuraukset toimintalinjoja punnittaessa. Tarvitaan realistisia päämääriä ja selvästi määritettyjä tehtäviä. Periaatteina ovat erityisyys, mitattavuus, hyväksyttävyys, toteutettavuus ja aikasidonnaisuus (ns. älykriteerit). 5. Ajatellen Euroopan alueiden konsultatiivista roolia (alueellisen) ilmailun ongelmia käsiteltäessä alueiden komitea viittaa kansainväliseen keskustelu- ja pohdintafoorumiin Airport Regions Conference. Foorumiin kuuluu 28 eurooppalaista aluetta, joita yhdistää ennen kaikkea tarve arvioida kokonaisvaltaisesti ilmailun aiheuttaman ympäristömelun aluevaikutuksia. Foorumi voisi antaa hyödyllisiä lausuntoja komissiolle ja alueiden komitealle. Tässä yhteydessä on paikallaan muistuttaa asiantuntijoiden keskinäisestä tiedonvaihdosta ja hyvien käytänteiden alueellisesta sovellettavuudesta. Bryssel 14. maaliskuuta 2002. Alueiden komitean puheenjohtaja Albert Bore (1) EYVL C 317, 6.11.2000, s. 31. (2) EYVL C 148, 18.5.2001, s. 7.